หญิงเหล็ก
เกือบจะเป็นเรือที่ไร้หางเสือซะแล้ว สำหรับธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์)
16 ก.ย. 2558

เกือบจะเป็นเรือที่ไร้หางเสือซะแล้ว สำหรับธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์)
เพราะหลังจาก สุพจน์ อาวาส ลาออกจากตำแหน่งกรรมการผู้จัดการกะทันหันด้วยปัญหาสุขภาพ
สาลินี วังตาล ประธานเอสเอ็มอีแบงก์ ก็ได้รับแต่งตั้งให้เป็นผู้อำนวยการสำนักงานส่งเสริมวิสาหกิจขนาดกลางและขนาดย่อม (สสว.) คนใหม่ ตามมาติดๆ
หลายคนเป็นห่วง คิดว่า สาลินี ต้องลาออกจากประธานเอสเอ็มอีแบงก์เพื่อไปนั่งตำแหน่งใหม่ แล้วจะเหลือใครบริหารเอสเอ็มอีแบงก์ เพราะกว่าจะสรรหาทั้งกรรมการผู้จัดการ ทั้งประธานบอร์ด คงต้องใช้เวลาอีกนาน
สุดท้าย ทุกอย่างก็ราบรื่น เมื่อ สาลินี ได้นั่งควบทั้งเก้าอี้ประธานเอสเอ็มอีแบงก์ และผู้อำนวยการ สสว. คนใหม่ ทั้งสองหน่วยงานที่มีหน้าที่ขับเคลื่อนและพัฒนาผู้ประกอบการเอสเอ็มอีทั้งคู่ ทำงานได้ไม่สะดุด ไร้รอยต่ออย่างสบาย